ప్రవీణ్ జయవిక్రమ

పెరుమప్పెరుమ అరాచ్చిగే కవీషా ప్రవీణ్ జయవిక్రమ, శ్రీలంక క్రికెటర్. జాతీయ జట్టు కోసం క్రికెట్ లోని మూడు ఫార్మాట్లలో  ఆడాడు. 2021  ఏప్రిల్ లో శ్రీలంక క్రికెట్ జట్టు కోసం అంతర్జాతీయ క్రికెట్ లోకి అరంగేట్రం చేసాడు.

జననం, విద్య 
పెరుమప్పెరుమ అరాచ్చిగే కవీషా ప్రవీణ్ జయవిక్రమ 1998, సెప్టెంబరు 30న శ్రీలంకలోని మొరటువాలో జన్మించాడు. మొరటువాలోని సెయింట్ సెబాస్టియన్స్ కళాశాలలో, కలుతరలోని హోలీ క్రాస్ కళాశాలలో విద్యను అభ్యసించాడు.

దేశీయ క్రికెట్ 
2019 జనవరి 11న 2018–19 ప్రీమియర్ లీగ్ టోర్నమెంట్‌లో కోల్ట్స్ క్రికెట్ క్లబ్‌కు ఫస్ట్-క్లాస్ క్రికెట్ లోకి అరంగేట్రం చేసాడు. ఫస్ట్-క్లాస్ అరంగేట్రం ముందు 2018 అండర్-19 క్రికెట్ ప్రపంచ కప్ కోసం శ్రీలంక జట్టులో ఎంపికయ్యాడు. 2019-20 ఇన్విటేషన్ లిమిటెడ్ ఓవర్ టోర్నమెంట్‌లో మూర్స్ స్పోర్ట్స్ క్లబ్ కోసం 2019 డిసెంబరు 15న తన లిస్ట్ ఎ క్రికెటం లోకి అరంగేట్రం చేశాడు. 2020 జనవరి 4న 2019–20 ఎప్ఎల్సీ ట్వంటీ 20 టోర్నమెంట్‌లో మూర్స్ స్పోర్ట్స్ క్లబ్ తరపున తన ట్వంటీ20 క్రికెట్ లోకి అరంగేట్రం చేసాడు.

2021 ఆగస్టులో 2021 ఎస్ఎల్సీ ఇన్విటేషనల్ టీ20 లీగ్ టోర్నమెంట్ కోసం ఎస్ఎల్సీ బ్లూస్ జట్టులో ఎంపికయ్యాడు. 2022 జూలైలో లంక ప్రీమియర్ లీగ్మూడవ ఎడిషన్ కోసం జాఫ్నా కింగ్స్ చేత సంతకం చేయబడ్డాడు.

అంతర్జాతీయ క్రికెట్ 
2021 ఏప్రిల్ లో బంగ్లాదేశ్‌తో జరిగే సిరీస్ కోసం శ్రీలంక టెస్టు జట్టులోకి ఎంపికయ్యాడు. 2021 ఏప్రిల్ 29న బంగ్లాదేశ్‌పై శ్రీలంక తరపున తన టెస్టు క్రికెట్ లోకి అరంగేట్రం చేశాడు. అరంగేట్రం మొదటి ఇన్నింగ్స్‌లో 92 పరుగులకు ఆరు వికెట్లు తీశాడు, టెస్ట్ మ్యాచ్‌లో అరంగేట్రంలో ఐదు వికెట్లు తీసిన శ్రీలంక తరపున ఐదవ బౌలర్‌గా రికార్డు సాధించాడు. రెండో ఇన్నింగ్స్‌లో 86 పరుగులకు ఐదు వికెట్లు తీశాడు. శ్రీలంక తరఫున మొదటి బౌలర్‌గా, టెస్టు మ్యాచ్‌లో అరంగేట్రంలో పది వికెట్లు తీసిన మొత్తం మీద 16వ బౌలర్‌గా నిలిచాడు. టెస్ట్ క్రికెట్‌లో లెఫ్ట్ ఆర్మ్ స్పిన్నర్ అరంగేట్రం చేసిన అత్యుత్తమ బౌలింగ్ ఇది, 2008లో జాసన్ క్రెజ్జా తర్వాత అరంగేట్రంలోనే 10 వికెట్లు తీసిన మొదటి బౌలర్ ఇతడు.

2021 జూన్ లో ఇంగ్లాండ్‌తో జరిగే సిరీస్‌కు శ్రీలంక జట్టులో జయవిక్రమ ఎంపికయ్యాడు. 2021 జూన్ 29న ఇంగ్లాండ్‌పై శ్రీలంక తరపున వన్డే ఇంటర్నేషనల్ అరంగేట్రం చేశాడు. 2021 జూలైలో భారత్‌తో జరిగే సిరీస్ కోసం శ్రీలంక జట్టులో ఎంపికయ్యాడు. 2021 ఆగస్టులో దక్షిణాఫ్రికాతో జరిగే సిరీస్ కోసం శ్రీలంక ట్వంటీ 20 ఇంటర్నేషనల్జట్టులో ఎంపికయ్యాడు.

2021 సెప్టెంబరులో 2021 ఐసీసీ పురుషుల టీ20 ప్రపంచ కప్ కోసం శ్రీలంక జట్టులో జయవిక్రమ ఎంపికయ్యాడు. 2021 సెప్టెంబరు 12న శ్రీలంక తరపున దక్షిణాఫ్రికాపై టీ20 అరంగేట్రం చేసాడు.

మూలాలు

బాహ్య లింకులు 
 

జీవిస్తున్న ప్రజలు
1998 జననాలు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు